paragraph_text: Špekulantski poslovi, s obzirom na to da im je glavni motiv brza zarada, a karakteristika nedostatak uobičajenog opreza, vrlo često ulaze u područje na rubu poslovne etike, morala, pa i pozitivnih zakonskih propisa. Kao krajnju posljedicu mogu izazvati ozbiljne poremećaje na tržištu. Zbog svega toga izraz špekulacija i špekulant u pravilu imaju i pogrdno značenje.